stanford-oval/wikipedia huggingface dataset:
Carlos José Ñáñez

Carlos José Ñáñez vuonna 2016.
Carlos José Ñáñez (s. 9. elokuuta 1946 Córdoba) on argentiinalainen roomalaiskatolinen arkkipiispa. Hänet vihittiin papiksi Córdoban arkkihiippakuntaan 17. heinäkuuta 1971 ja nimitettiin sen vihkipiispaksi sekä Leten titulaaripiispaksi 12. joulukuuta 1990. Piispaksi vihkiminen seurasi 24. tammikuuta 1991. Pääkonsekraattorina toimi Raúl Francisco Primatesta, jota avustivat Ubaldo Calabresi ja Adolfo Roque Esteban Arana.
Ñáñez sai 20. joulukuuta 1995 nimityksen Tucumánin koadjuuttoriarkkipiispaksi, joksi hänet asetettiin 2. helmikuuta 1996. Hänet nimitettiin 17. marraskuuta 1998 Córdoban arkkipiispaksi, ja tähän virkaan hänet asetettiin 12. maaliskuuta 1999.
Kingcharlesinspanieli

| Kingcharlesinspanieli |
| --- | --- |

Avaintiedot
Alkuperämaa:   Englanti,  Iso-Britannia määrä=Suomessa rekisteröity 614
Rodun syntyaika:  1500-luku (kantarotu) 1800-luku (nykymuoto)
Alkuperäinen käyttö:  seurakoira
Nykyinen käyttö:  seurakoira
Elinikä:  10–12 vuotta
Muita nimityksiä:  kingkalle, King Charles Spaniel, English Toy Spaniel, épagneul king Charles, king charles spanjel
FCI-luokitus:  ryhmä 9 Seura- ja kääpiökoirat alaryhmä 7 Englantilaiset kääpiöspanielit #128
Ulkonäkö
Paino:  3,6–6,3 kg
Väritys:  black & tan, tricolor, blenheim tai ruby
Kingcharlesinspanieli (engl. King Charles Spaniel), joka tunnetaan Yhdysvalloissa nimellä englanninkääpiöspanieli (engl. English Toy Spaniel) on pienikokoinen englantilainen seurakoirarotu.
Ulkonäkö

Kingcharlesinspanieli on vankkarakenteinen, hienostunut pienikokoinen kääpiökoirarotu. Suurimmat ulkonäölliset erot cavalierkingcharlesinspanieliin ovat pienempi koko, lyhyempi kuono ja pyöreämpi kallo. Pää on kupolimainen ja kohtalaisen suuri, otsapenger selvästi erottuva. Kuono on leveä, syvä, neliömäinen ja ylöspäin kääntynyt. Silmät ovat suhteellisen suuret, kaukana toisistaan ja sävyltään tummat. Korvat ovat erittäin pitkät, riippuvat, alas kiinnittyneet ja runsashapsuiset. Säkäkorkeutta ei ole määritelty, mutta painon tulisi vaihdella 3,6–6,3 kg välillä.
Koiran karva on pitkää ja silkkistä; vähäinen laineikkuus sallitaan, mutta kiharuus luokitellaan virheeksi. Väriltään se voi olla joko black and tan (musta punaruskein merkein), tricolor (kolmivärinen helmenvalkoinen mustin laikuin ja punaruskein merkein), blenheim (helmenvalkoinen kastanjanruskein laikuin) tai ruby (kastanjanpunainen). Sekä blenheimillä että tricolorilla tulisi olla leveä valkea otsapiirto, minkä lisäksi ensiksi mainitulla tulisi olla myös kirkkaan kastanjanpunainen, kolikon kokoinen täplä otsapiirron keskellä. American Kennel Club:n rotumääritelmässä tricoloria kutsutaan nimellä "prinssi Kaarle" (Prince Charles) ja black & tania nimellä "kuningas Kaarle" (King Charles).
Blenheim
Tricolor
Black & tan
Ruby
Luonne ja käyttäytyminen

Kingcharlesinspanieli on älykäs, lempeä, iloinen ja omistajaansa kiintyvä, joskin hieman pidättyväinen. Ystävällisenä ja hyväluonteisena se sopii mainiosti lasten ja muiden koirien seuraan.[lähde? ]
Alkuperä

Erään teorian mukaan rodun esi-isät olivat japanilaisia tai kiinalaisia kääpiökoiria, joita tuotiin Englantiin 1500-luvulla. Niitä risteytettiin uudessa kotimaassaan metsästysspanieleiden kanssa, jolloin tuloksena oli itämaisilta koirilta peritty koko ja päänmuoto yhdistettynä spanieleiden rotutyyppiin. Toisen teorian mukaan kääpiöspanielit olisivat kulkeutuneet Aasiaan Espanjasta, jota pidetään varhaisten metsästysspanieleiden alkuperämaana. Aasialaiset koiraharrastajat olisivat sittemmin jalostaneet rotutyyppiä eteenpäin ja vieneet koiriaan Englantiin, Ranskaan ja Italiaan.
Renessanssin aikaisessa Englannissa kääpiöspanielit olivat alun perin ulkonäöltään metsästysspanieleiden pienikokoisia versioita. Ne tunnettiin nimillä Spaniel Gentle ("hellä spanieli") ja Comforter ("lohduttaja"). 1600-luvulla ne olivat useiden brittiläisten aatelistalojen maskotteja. Viktoriaanisella aikakaudella noin 1800-luvulla englantilaisia kääpiöspanieleita alettiin risteyttää aasialaisten kääpiökoirien – luultavimmin japanese chinin ja mopsin – kanssa. Lopputuloksena syntyi rotu, joka tunnetaan nykyisin kingcharlesinspanielina: sillä oli kupolimaisempi pää, litteämpi naama ja lyhyempi kuono kuin alkuperäisellä kuningas Charlesin ajan kääpiöspanielilla. Tämä uusi versio yleistyi niin paljon, että alkuperäinen tyyppi oli vähällä kuolla sukupuuttoon – se on sittemmin elvytetty ja tunnetaan nykyisin cavalierkingcharlesinspanielina.
Suomeen tuotiin ensimmäiset rodunedustajat jo 1900-luvun alussa, mutta populaatio ehti sittemmin hävitä, ja uusia yksilöitä tuotiin vasta 1960-luvulla. Vuonna 1974 perustettiin Kingcharlesinspanieli ry, rotua harrastava yhdistys, joka kuuluu Suomen Kääpiökoirat ry:n alaisuuteen.
Kääpiöspanieleja vuodelta 1915.
Kingdom (Vaderin albumi)

| Kingdom Vader |
| --- | --- | --- |

EP-levyn tiedot
 Äänitetty : Selani Studio, Olsztyn   1998
 Julkaistu: 10. marraskuuta 1998
 Tuottaja(t): Piotr Wiwczarek
 Tyylilaji: death metal
 Kesto: 28.41
 Levy-yhtiö: Impact
Vaderin muut julkaisut
| Black to the Blind 1997 | Kingdom 1998 | Live in Japan 1998 |
Kingdom on puolalaisen death metal -yhtye Vaderin toinen EP, joka on julkaistu vuonna 1998.
Kappalelista

Creatures of Light and Darkness – 3.19
Breath of Centuries – 4.33
Kingdom – 3.04
Anamnesis – 3.07
Inhuman Disaster Mix – 7.13
Quicksilver Blood Mix – 7.25
Kokoonpano

Peter – kitarat, laulu
Mauser – soolokitara
Shambo – bassokitara
Docent – rummut
Aiheesta muualla

Kingdom (Vaderin albumi) Discogsissa. (englanniksi)
Albumi Kingdom Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Boubacar Traoré

Boubacar Traoré vuonna 2011.
Boubacar Traoré (s. 1942 Kayes) on malilainen maailmanmusiikin esittäjä. Hän sai perehdytystä kitaransoittoon ulkomailla musiikkia opiskelleelta veljeltään. Hän nousi maansa itsenäistymisen aikoihin 1960-luvulla julkisuuteen lauluillaan, joissa usein kuuluivat länsimaisen bluesin vaikutteet.
1970-luvulla Traorén aiemmin valtava suosio alkoi hiipua, mutta 1980-luvun lopulla hänet löydettiin uudelleen, ja siitä pitäen hän on saavuttanut laajaa menestystä kansainvälisellä urallaan. Vuonna 1989 vaimonsa kuoleman jälkeen Traoré lähti Ranskaan.
Myös "Kar Kar" -nimellä kutsuttu Boubacar Traoré on esiintynyt Suomessakin Etnosoi!-tapahtumassa.
Diskografia

Mariama (1990)
Kar Kar (1992)
Les Enfants de Pierrette (1995)
Sa Golo (1996)
Maciré (2000)
Je chanterai pour toi (2003)
The Best of Boubacar Traoré: The Bluesman from Mali (2003)
Kongo Magni (2005)
Mali Denhou (2011)
Mbalimaou (2014)
Aiheesta muualla

Worldmusiccentral.com: Boubacar Traoré (Arkistoitu – Internet Archive) (englanniksi)
Bayonne Bridge

| Bayonne Bridge |
| --- | --- |
 Bayonne Bridge
Ylittää:  Kill van Kull
Sijainti:  Bayonne, New Jersey – Staten Island, New York
Siltatyyppi:  teräksinen kaarisilta
Pituus:  n. 2 200 m
Leveys:  n. 30 m
Alituskorkeus:  n. 65 m
Avattu liikenteelle:  15 marraskuuta 1931
Koordinaatit:  40°38′31″N, 74°8′31″W
Lisää silta-artikkeleitaArkkitehtuurin teemasivulla
Bayonne Bridge on Kill van Kullin salmen Bayonnesta New Jerseystä Staten Islandiin New Yorkin kaupungissa ylittävä teräskaarisilta. Silta valmistui vuonna 1931 ja nykyisin se on maailman viidenneksi pisin teräskaarisilta.
Piirteet

Bayonne Bridge on Kill van Kull-salmen New Jerseyn ja New Yorkin välillä ylittävä teräskaarisilta Bayonnesta New Jerseyssä Staten Islandiin New Yorkissa. Sillan koko pituus on 7 160 jalkaa (n. 2 200 metriä) ja leveys 99,5 jalkaa (n. 30 m). Sillan alituskorkeus on 215 jalkaa (n. 65 m) ja kaaren korkeus 325 jalkaa (n. 100 m). Sillalla on neljä kaistaa liikenteelle.
Historia

Bayonne Bridge oli yksi kolmesta  Port of New York Authorityn kaavailemasta kolmesta sillasta New Jerseyn ja New Yorkin Staten Islandin välillä. Sillat rakennettiin osana New Yorkin metropolialueen kehäteiden verkoston rakennuttamista.
Sillan rakennuspaikaksi valittiin Bayonne, josta aikaisemmin oli liikennöinyt lautta. Suoraan lauttareitin päälle rakennettava silta ei vaatisi suuria muutoksia olemassaolevaan tieverkkoon sillan kummallakaan puolella. Sillan oli alun perin tarkoitus palvella vain moottoriliikennettä, jalankulkijoita ja pyöräilijöitä, mutta satamaviranomaiset halusivat siltaan myös vähintään kaksi raidetta junaliikenteelle, jotka oli tarkoitus lisätä joskus tulevaisuudessa. 1930-luvun laivojen korkeuden taklia sillan tuli myös olla 150 jalan korkeudessa ja tämä vaati maasillan rakentamista sillan molempiin päihin. Alun perin harkittiin yksinkertaisempaa riippusiltaa, mutta raideliikenteen vaatimusten takia sillan pääsuunnittelija Othmar H. Ammann päätyi kaarisiltaan. Ammanin kanssa siltaa suunnitteli arkkitehti Cass Gilbert.
Rakennustyöt alkoivat syyskuussa 1928, ja se valmistui etuajassa marraskuussa 1931. Liikenteelle se avautui 15. marraskuuta 1931. Sillan hinnaksi tuli 13 miljoonaa dollaria ja alkuperäinen budjetti alitettiin kolmella miljoonalla. Valmistunut silta ohitti New Yorkin Hell Gate Railroad Bridge-sillan maailman pisimpänä teräskaarisiltana. Bayonne Bridgen valmistumisvuonna Australiassa rakennettiin samankaltaista Sydney Harbour Bridge-siltaa, joka jäi kuitenkin 25 tuumaa Bayonne Bridgeä lyhyemmäksi. Bayonne Bridge menetti asemansa vuonna 1977 Länsi-Virginian New River Gorge Bridge-sillalle. Vuonna 2019 silta oli maailman viidenneksi pisin teräskaarisilta.
Vuonna 2013 aloitettiin sillan korotustyöt. Kill van Kull haluttiin avata uusille suurille Panamax-laivoille Panaman kanavan laajennustöiden jälkeen. Korotustyöt saatiin kokonaan päätökseen kesäkuussa 2019.
Aiheesta muualla

Kuvia tai muita tiedostoja aiheesta Bayonne Bridge Wikimedia Commonsissa
Silta kartalla.
Carlos José Castilho

Carlos José Castilho (27. marraskuuta 1927 – 2. helmikuuta 1987) oli brasilialainen jalkapalloilija, pelipaikaltaan maalivahti. Hän kuului maajoukkueeseen maailmanmestaruuskilpailuissa vuosina 1950, 1954, 1958 ja 1962. Pelaamaan hän pääsi kolmessa ottelussa vuoden 1954 kisoissa Sveitsissä.
Castilho oli Fluminensen pitkäaikainen pelaaja. Vetäydyttyään hän jatkoi yhä uraansa valmennustehtävissä.
Castilho kuoli oman kätensä kautta ollessaan 59-vuotias.
Breaking the Girl

| ”Breaking the Girl” Red Hot Chili Peppers |
| --- | --- | --- |

Singlen tiedot
 Albumilta: Blood Sugar Sex Magik
 Äänitetty : 1991
 Julkaistu: 1992
 Tuottaja(t): Rick Rubin
 Tyylilaji: Alternative rock
 Kesto: 04.55
 Levy-yhtiö: Warner Bros.
Red Hot Chili Peppersin muut singlet
| ”Suck My Kiss” 1992 | ”Breaking the Girl” 1992 | ”Behind the Sun” 1992 |
Breaking the Girl on Red Hot Chili Peppersin single, joka julkaistiin heidän viidenneltä studioalbumilta Blood Sugar Sex Magik vuonna 1992. Kappale oli albumin neljäs single viidestä. Kappale on balladi, joka kertoo bändin laulaja Anthony Kiedisin vaikeasta suhteesta hänen entiseen tyttöystävään. Bändin kitaristi John Frusciante soittaa kappaleen akustistisella kitaralla. Kappaleesta tehtiin musiikkivideo vuonna 1992. Kappaleen b-puoli on "Fela's Cock".
Musiikkivideo

Kappaleen musiikkivideo tehtiin vuonna 1992, jolloin Frusciante ei enää ollut mukana. Videolla ja muutenkin bändissä hänet korvasi Arik Marshall. Videon ohjasi Stéphane Sednaoui, joka ohjasi myös kappaleen Give It Away videon.
Julkaisu

Kappale jatkoi Red Hot Chili Peppersin menestystä albumilla Blood Sugar Sex Magik. Kappale ei menestynyt listoilla yhtä hyvin kuin menestyskappaleet Give It Away ja Under the Bridge. Kappale oli 12. Uudessa-Seelannissa, Recording Industry Association of New Zealand-listalla (jolla Suck My Kiss oli kolmas). Muita listoja, jolla single oli kahdenkymmenen parhaan joukossa olivat: Hot Mainstream Rock Tracks- (15.), Alternative Songs- (19.) ja Irish Singles Chart-lista (19.).
Julkaisu > Listasijoituksia

| Lista | Korkein sijoitus | Listaviikot |
| --- | --- | --- |
| Alternative Songs | 19 | 9 |
| Hot Mainstream Rock Tracks | 15 | ? |
| Britannian singlelista | 41 | 3 |
| Canadian Hot 100 | 45 | 10 |
| Irlannin singlelista | 19 | 3 |
| Australian singlelista | 30 | 11 |
| Uuden-Seelannin singlelista | 12 | 18 |
| Alankomaiden singlelista | 48 | 7 |
Bror Hellström

| Bror Hellström |
| --- | --- |

Henkilötiedot
Syntynyt: 26. marraskuuta 1914 Tukholma
Kuollut: 3. elokuuta 1992 (77 vuotta) Tukholma
Kansalaisuus:  Ruotsi
Uran tiedot
Pituus:  173 cm
Laji:  kestävyysjuoksu
Seura:  IFK Österåker, SoIK Hellas, Brandkårens IK
Saavutukset
Ennätykset:  1 500 m 3.51,0 (1941)   1 maili 4.09,6 (1941)   3 000 m 8.10,4 (1942)   5 000 m 14.15,8 (1941)   10 000 m 30.41,2 (1940)
Bror Hellström (26. marraskuuta 1914 – 3. elokuuta 1992) oli ruotsalainen kestävyysjuoksija päämatkoinaan 5 000 ja 10 000 metriä.
Hellström nousi kansalliseen kärkeen 1930-luvun loppupuoliskolla. Hän sijoittui kolmanneksi Ruotsin vuoden 1936 mestaruuskisoissa 5 000 metrillä ja pääsi edustamaan Ruotsia Berliin olympiakisoihin. Hän pääsikin karsinnoista loppukilpailuun ja sijoittui 13:nneksi Suomen Gunnar Höckertin ja Lauri Lehtisen voittamassa kisassa. Vuonna 1940 Hellströmistä tuli kaksoismestari eli hän voitti niin 5 000 kuin 10 000 metrin Ruotsin mestaruuden. Kovimpana kilpakumppanina Ruotsissa 1930-luvun lopulla Hellströmillä oli Henry Jonsson (myöh. Kälarne), joka voittikin useita 5 000 metrin Ruotsin mestaruuksia. Hellström oli kolme kertaa voittamassa 4 x 1500 metrin Ruotsin viestimestaruuden; ensin 1936 SoIK Hellasin, 1940 ja 1941 Brandkårens IK:n riveissä.  Suomalaisille Hellström tuli tunnetuksi kesällä 1940 voittamalla ensin elokuun alussa kansainvälisen 5 000 metrin kilpailun Helsingin olympiastadionilla ja sen jälkeen syyskuun alussa Suomi-Ruotsi-Saksa -maaottelun 10 000 metrin loppukiritaistelussa Saksan Max Syringin. Hellströmin 10 000 metrin tuloksesta tulikin hänen ennätyksensä.
Käynnistyneen maailmansodan aikaan Ruotsin kestävyysjuoksutaso oli ehdotonta maailman huippua. Nimet Henry Kälarne, Arne Andersson, Gunder Hägg olivat kärjessä, mutta Bror Hellström oli vahvasti heidän takanaan. Hellström uusi Ruotsin 5 000 metrin mestaruuden vielä kaksi kertaa eli vuosina 1941 ja 1942. Hän teki parhaan aikansa syyskuussa 1941 Tukholmassa ajan ollessa 14.15,8. Vuoden 1942 jälkeen Hellströmin ura kääntyikin laskuun eikä hän enää saavuttanutkaan menestystä.
Hellström nimitettiin uransa jälkeen Ruotsin yleisurheilun Stora Grabbareihin numerolla 96. Ammatiltaan hän oli palomies.
Burn It Down

Burn It Down voi tarkoittaa:
Burn It Down (yhtye)
”Burn It Down” (Avenged Sevenfoldin kappale)
”Burn It Down” (Linkin Parkin kappale)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Burn It Down”, voi hakea sivunnimihaulla, laajalla sivunnimihaulla tai tekstihaulla.
Bror Brenner

| Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Maa:   Suomi> Miesten kilpapurjehdus. |
| --- | --- | --- | --- |
|  Hopeaa | Tukholma 1912 | 10mR |  |
Bror Benedictus Bernhard Brenner (17. heinäkuuta 1855 Viipuri – 17. huhtikuuta 1923 Viipuri) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä.
Brenner kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912.
Bhaskar Roy Chowdhury

Bhaskar Roy Chowdhury (11. helmikuuta 1930 – 4. elokuuta 2003) oli intialainen tanssija, koreografi ja näyttelijä. Hän syntyi kuvataiteilijan poikana Madrasissa.
Chowdhury muutti 1950-luvulla New Yorkiin, jossa hän perusti oman tanssiryhmänsä. Näyttelijänä hän esiintyi muun muassa David E. Durstonin elokuvassa I Drink Your Blood (1970).
Vammauduttuaan harjoituksessa lavalla 25. lokakuuta 1977 Chowdhury päätyi pyörätuoliin. Siitä pitäen hän keskittyi uraansa taidemaalarina. Hän kuoli New Yorkissa ollessaan 73-vuotias.
Aiheesta muualla

Bhaskar Roy Chowdhury Internet Movie Databasessa. (englanniksi)
Bert Blyleven

Bert Blyleven
Rik Aalbert ”Bert” Blyleven (s. 6. huhtikuuta 1951) on alankomaalaissyntyinen entinen baseballpelaaja (aloittava syöttäjä). Hän pelasi Yhdysvalloissa MLB-tasolla peräti 22 vuotta (1970–1992).
Blyleven oli tähdistöottelijana kahdesti vuosina 1973 ja 1985. Hän kuuluu 3 701 strikeoutillaan MLB:n niin kutsuttuun 3 000 strikeoutin kerhoon. Blyleven valittiin Baseball Hall of Fameen vuonna 2011.
Joukkueet

Blyleven joukkueina olivat hänen ammattilaisuransa aikana seuraavat:
Minnesota Twins (1970–1976)
Texas Rangers (1976–1977)
Pittsburgh Pirates (1978–1980)
Cleveland Indians (1981–1985)
Minnesota Twins (1985–1988)
California Angels (1989–1992)
Aiheesta muualla

Kuvia tai muita tiedostoja aiheesta Bert Blyleven Wikimedia Commonsissa
Carlos Humberto Paredes

| Henkilötiedot |
| --- | --- | --- | --- |
Koko nimi: Carlos Humberto Paredes Monges
Syntymäaika: 16. heinäkuuta 1976
Syntymäpaikka: Asunción, Paraguay
Pelipaikka: Keskikenttäpelaaja
Seurat
| Vuodet | Seura | O | (M) |
| 1995–2000 | Club Olimpia | 79 | (6) |
| 2000–2002 | FC Porto | 57 | (2) |
| 2002–2006 | Reggina Calcio | 108 | (12) |
| 2006–2008 | Sporting CP | 18 | (0) |
| 2008–2009 | Club Olimpia | 16 | (3) |
| 2009–2010 | Club Rubio Ñu | 5 | (0) |
| 2010 | Sportivo Luqueño | 30 | (3) |
| 2011–2015 | Club Olimpia | 76 | (1) |
Maajoukkue
| 1998–2008 | Paraguay | 74 | (10) |
 Seurajoukkueuran tilastot kattavat vain kansalliset sarjat.
Carlos Humberto Paredes Monges (s. 16. heinäkuuta 1976 Asunción) on paraguaylainen entinen jalkapalloilija. Hän edusti urallaan useita eri joukkueita, kuitenkin suurimmaksi osaksi Club Olimpiaa, jonka riveissä voitti neljästi Paraguayn mestaruuden. Hän voitti myös kahdesti Portugalin cupin, vuonna 2001 FC Porton ja vuonna 2007 Sporting CP:n riveissä. Paredes ilmoitti uransa päättämisestä maaliskuussa 2015.
Paredes edusti Paraguayn maajoukkuetta 74 ottelussa, joissa teki 10 maalia. Hän edusti Paraguayta kolmesti maailmanmestaruuskisoissa (1998, 2002 ja 2006). Hän teki debyyttinsä maajoukkueessa 29. maaliskuuta 1998 Kolumbiaa vastaan.
Bromman kirkko

| Bromman kirkko Bromma kyrka |
| --- | --- |

Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Bromman seurakunta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bromman kirkko (ruots. Bromma kyrka) on kirkkorakennus Ruotsin pääkaupungissa Tukholmassa. Se on muodoltaan pyörökirkko, ja se on rakennettu 1100-luvun jälkipuoliskolla. Kirkko onkin Tukholman vanhimpia rakennuksia. Sen kanssa samoihin aikoihin rakennettiin myös kaksi muuta pyörökirkkoa, Solnaan ja Munsöhön. 1400-luvun keskivaiheilla kirkkoon rakennettiin pitkä laivaosa ja sakaristo. 1600-luvun lopussa kirkkorakennus sai nykyisen kattonsa, torninsa, saarnastuolinsa ja alttarinsa.
Kirkossa on Ruotsin tunnetuimman keskiaikaisen maalarin  Albertus Pictorin seinämaalauksia 1400-luvulta.
Aiheesta muualla

Kuvia tai muita tiedostoja aiheesta Bromman kirkko Wikimedia Commonsissa
Bromma församling: Bromma kyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Bromma kyrka, Stockholm
Käännös suomeksi
Bruun Rasmussen

| Bruun Rasmussen Kunstauktioner |
| --- | --- |

Tunnuslause:  osakeyhtiö
Perustettu:  1948
Perustaja:  Arne Bruun Rasmussen
Kotipaikka:  Kööpenhamina, Tanska
Toimiala:  taidehuutokauppa
Kotisivu:  bruun-rasmussen.dk
Infobox OKVirheellinen NIMI-arvo: 
Bruun Rasmussen Kunstauktioner on tanskalainen taidehuutokauppaa harjoittava yritys, jonka perusti Arne Bruun Rasmussen vuonna 1948.
Aiheesta muualla

Kuvia tai muita tiedostoja aiheesta Bruun Rasmussen Wikimedia Commonsissa
Bromme

|  Bromme |
| --- | --- |
Koko nimi:  Bromme
Päämaja:  Yhdysvallat
Tunnetuimmat kuljettajat:  Rodger Ward, Spider Webb
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1951
Kilpailuja:  4
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1954
Bromme oli yhdysvaltalainen kilpa-autovalmistaja, joka osallistui Indianapolis 500 -kilpailuun vuosina 1951–1954. Talli tilasi moottorinsa Offenhauserilta. Brommella oli ongelmia polttoainejärjestelmän kanssa ja tallin kuljettajat keskeyttivät kaikissa kilpailuissa.
Aiheesta muualla

Brommen tilastot f1db.com. Viitattu 19.2.2018. (englanniksi)
Bruère-Allichamps

| Bruère-Allichamps |
| --- | --- |
 Virstanpylväs
 vaakuna
 Bruère-Allichamps
 Koordinaatit: 46°46′06″N, 2°25′57″E 
Valtio:  Ranska
Alue:  Centre-Val de Loire
Departementti:  Cher
Arrondissementti:  Saint-Amand-Montrond
Pinta-ala:  
 – Kokonaispinta-ala:  13,9 km²
Väkiluku (2021):  566 
 – Väestötiheys:  40 as./km²
Kunnan numero:  18038
Infobox OKVirheellinen NIMI-arvo: 
Bruère-Allichamps on kunta Ranskassa Cherin departementissa Centre-Val de Loiren alueella.  Se sijaitsee Cherjoen varrella, noin seitsemän kilometriä Saint-Amand-Montrondin kaupungista luoteeseen.
Noirlacin luostari
Kunnan nähtävyys on Noirlacin luostari. Sisterssiläisluostarin rakentaminen aloitettiin vuonna 1150. 1500-luvulta Ranskan suureen vallankumoukseen saakka sen munkit omistautuivat yhtä paljon yhteisön omaisuuden hallintaan kuin henkiseen elämäänsä. Vuonna 1791 luostari takavarikoitiin kansallisomaisuudeksi, ja suuren osan 1800-luvusta aluetta käytettiin posliinitehtaana. Luostari siirtyi Cherin departementin omistukseen vuonna 1909. Vuosina 1950-1980 rakennuksille tehtiin kattava ennallistava kunnostustyö. Luostarista tuli kulttuuriperintökohde vuonna 2008, ja nykyään se on kulttuuritila, joka on myös avoinna vierailijoille ympäri vuoden.
Aiheesta muualla

Kuvia tai muita tiedostoja aiheesta Bruère-Allichamps Wikimedia Commonsissa
Bruzaholm

| Bruzaholm |
| --- | --- |

 Bruzaholm
 Koordinaatit: 57°38′31″N, 15°16′08″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Eksjö
Väkiluku (2021):  238
Infobox OKVirheellinen NIMI-arvo: 
Bruzaholm on taajama Eksjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 238 asukasta vuonna 2021.
Aiheesta muualla

Kuvia tai muita tiedostoja aiheesta Bruzaholm Wikimedia Commonsissa